CELEX: 62009CN0074
Language: et
Date: 2009-02-18 00:00:00
Title: Kohtuasi C-74/09: Eelotsusetaotlus, mille esitas Cour de cassation (Belgia) 18. veebruaril 2009 – Bâtiments et Ponts Construction SA, Thyssenkrupp Industrieservice versus Berlaymont 2000 SA

1.5.2009   
            
            
               ET
            
            
               Euroopa Liidu Teataja
            
            
               C 102/12
            
         Eelotsusetaotlus, mille esitas Cour de cassation (Belgia) 18. veebruaril 2009 – Bâtiments et Ponts Construction SA, Thyssenkrupp Industrieservice versus Berlaymont 2000 SA
   (Kohtuasi C-74/09)
   2009/C 102/19
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation
   
      Põhikohtuasja pooled
   
   
      Hageja/Kaebuse esitaja: Bâtiments et Ponts Construction SA, Thyssenkrupp Industrieservice
   
      Kostja/Vastustaja: Berlaymont 2000 SA
   
      Eelotsuse küsimused
   
   
               1.
            
            
               Kas selline registreerimiskohustus, nagu on kehtestatud käesoleval juhul kohaldatavate hankedokumentide artiklis I.G. riigihankelepingu sõlmimiseks Belgias, ei ole vastuolus Euroopa Liidus vaba liikumise põhimõttega ja nõukogu 14. juuni 1993. aasta direktiivi 93/37EMÜ, millega kooskõlastatakse riiklike ehitustöölepingute sõlmimise kord (1), artikli 24 lõikega 2, kui seda tuleks tõlgendada nii, et see lubab hankijal jätta hankemenetlusest välja välisriigi ettevõtjast pakkuja, kes ei ole registreeritud, aga esitab oma siseriiklike asutuste väljastatud samaväärsed tõendid?
            
         
               2.
            
            
               Kas Euroopa Liidus vaba liikumise põhimõttega ja nõukogu 14. juuni 1993. aasta direktiivi 93/37EMÜ, millega kooskõlastatakse riiklike ehitustöölepingute sõlmimise kord, artikli 24 lõikega 2 ei ole vastuolus, kui tunnistatakse Belgia hankija õigust nõuda, et välismaised pakkujad peavad esitama Belgia ametiasutusele – ettevõtjate registreerimise komisjonile – kehtivuse kontrollimiseks tõendid, mille on neile väljastanud nende riigi maksu- ja sotsiaalametid ja mis tõendavad, et nende maksu- ja sotsiaalkohustused on täidetud?
            
         
      (1)  EÜT L 199, lk 54; ELT eriväljaanne 06/02, lk 163.